paragraph_text: Za razliku od kasnijih vremena, kada su se sinovi sultana često morali međusobno boriti za prevlast, odnos Orhana i Alaeddina bio je dosta dobar. Alaeddina, kao i njegovog polubrata, narod je veoma poštovao, premda je Alaeddin opisan kao čovjek koji je bio „slab ratnik”. Orhan je katkada tražio savjete svoga polubrata te je Alaeddinu poklonio selo zvano Fodrā.<ref>Bosworth, C E., E Van Donzel. "Alaeddin Pasa." Encyclopedia of Islam. EJ Brill, 1993. 1328. ili 1329., Alaeddin se susreo s Orhanom kako bi mu čestitao na zauzimanju İzmita, pritom mu davši izvrsne savjete kako unaprijediti Carstvo. Orhanu je rekao da bi trebao uvesti novčani sustav, izabrati službeno osmansko „carsko ruho” te reorganizirati vojsku. Orhan je potom dao iskovati srebrne novčiće na kojima je pisalo: „Neka Allah učini njegovu [Orhanovu] vladavinu vječnom.”